text: Balletskole laver talentlinje i Esbjerg
  03 maj 2012 kl. 09.03
  Den Kongelige Balletskole opretter sin fjerde talentlinje i balletafdelingen på Esbjerg Kulturskole. Talentlinjen er sikret i de kommende tre år, selv om kommunen har afslået at støtte.
  Det udløste høje hurraråb på Esbjerg Kulturskole, da Tage Sørensen meddelte, at han via Claus sørensens fond var villig til at oprettet og drivge talentlinjen.
  Esbjerg Kulturskole driver i forvejen fire talentlinjer - inden for billedkunst, musik, skrivekunst og teater.
  
  To timer ekstra pr. uge
  Esbjerg Kulturskole har haft ballet på programmet i 11 år. Der er i dag 95 elever i alderen 4-18 år.
  Talentlinjen betyder, at otte elever fra 6-12 år kan få to ekstra timer med undervisning af gæstelærere fra Den kongelige Balletskole. De vil også blive undervist sammen med ballettens øvrige elever på Balletskolen i København.
  Der holdes optagelsesprøve til den nye linje i juni - og undervisningen begynder til august. 
  Esbjerg Kunstskole blev sidste år kontaktet af den kongelige ballet. 
  Kunstskolen ansøgte Esbjerg Kommune om 100.000 kr. i støtte, men fik afslag. 
  I stedet søgte skolen flere lokale sponsorer. Claus Sørensens Fond bidrager med 122.000 kr. pr. år i de tre år, aftalen handler om.
  